फिरोजाबाद: भारतीय महिला कबड्डी टीम ने विश्वकप जीतकर बढाया देश का गौरव

फिरोजाबाद। विश्व कप विजेता भारतीय महिला कबड्डी टीम के शानदार प्रदर्शन करते हुए देश का गौरव बढ़ाने का कार्य किया है। भारतीय महिला कबड्डी टीम ने विश्वकप जीतने पर छात्र-छात्राओं और शिक्षकों ने टीम की जीत पर हर्ष जताया है।

जिला ओलंपिक संघ के अध्यक्ष प्रदीप भारद्वाज के नेतृत्व में दुली मोहल्ला स्थित कृष्णा पब्लिक स्कूल, ब्राइट फ्यूचर पब्लिक स्कूल में छात्र-छात्राओं और शिक्षकों ने भारतीय महिला कबड्डी टीम विश्वकप विजेता बनने पर हर्ष व्यक्त कर खुशी अलग ही अंदाज में इजहार किया। कार्यक्रम में दोनों ही स्कूलों के प्रबंधक, शिक्षक एवं छात्र-छात्राएं बड़ी संख्या में मौजूद रहे।

कृष्णा पब्लिक स्कूल की प्रबंधक अर्चिका अग्रवाल, सह प्रबंधक विनोद कुमार शर्मा, ब्राइट फ्यूचर पब्लिक स्कूल के प्रबंधक सौरभ सिंह, शुभा गुप्ता बैडमिंटन कोच, मनु यादव उप सचिव नितिन ने भारतीय महिला कबड्डी टीम को विश्व कप जीत की हार्दिक बधाइयाँ दीं।