शिकोहाबाद: गैंगलीडर की 41 लाख की संपत्ति कुर्क

शिकोहाबाद। गैंगस्टर एक्ट के तहत गैंगलीडर के विरुद्ध एसएसपी के निर्देश पर थाना पुलिस ने कार्यवाही की है। जिसके तहत गैंग लीडर की 41,07,615 रुपये की चल-अचल संपत्ति के जब्तीकरण की कार्यवाही की गयी है। पुलिस द्वारा की गई इस कार्यवाही से आपराधिक जगत से जुड़े लोगों में हड़कंप मच गया है।

प्रभारी निरीक्षक अनुज कुमार ने बताया कि एसएसपी के आदेश पर संगठित गिरोह बनाकर गम्भीर अपराध कराति करने वाले अपराधियों पर लगातार की जा रही है।जिसके तहत शनिवार को थाना पुलिस ने गैंगलीडर मंशाराम के विरुद्ध कार्यवाही की। उन्होंने बताया कि मंशाराम ने अपने लडके रोहित उर्फ आशु को अपने संगठित गैंग का लीडर बनाया जो कि मिलकर बल्वा, मारपीट,जान से मारने का प्रयास,अपहरण, छल कपट, षड़यंत्र आदि जैसे लगातार गम्भीर अपराध कारित करके अवैध धन अर्जित कर लिया।

उन्होंने बताया कि शातिर आरोपित मंशाराम पर जनपद के विभिन्न थानों में करीब डेढ़ दर्जन अभियोग दर्ज हैं। थाना शिकोहाबाद पुलिस ने मय राजस्व टीम द्वारा थाना मक्खनपुर पर दर्ज मुकदमा में एंव असामाजिक क्रियाकलाप निवारण अधिनियम 1986 थाना मक्खनपुर जनपद फिरोजाबाद से सम्बन्धित आरोपित मंशाराम निवासी जहांगीरपुर गैलरई थाना मक्खनपुर की अन्तर्गत धारा 14 (1) गिरोहबंद एंव असामाजिक क्रियाकलाप निवारण अधिनियम 1986 में चल-अचल सम्पत्ति मूल्य 4107615.(41 लाख 7 हजार छः सौ पन्द्रह रूपये) की चल-अचल सम्पत्ती को कुर्क करते हुए जब्तीकरण की कार्यवाही की गयी है ।