फिरोजाबाद: पुलिस भर्ती परीक्षा में एक अभ्यर्थी का पकड़ा फर्जीवाड़ा

फिरोजाबाद। पुलिस भर्ती परीक्षा में चयनित एक अभ्यर्थी के फर्जीवाड़ा का चरित्र सत्यापन में खुलासा हुआ है। सत्यापन फार्म पर अपनी जगह रिश्तेदार की फोटो चस्पा की थी। उसी का मेडिकल परीक्षण भी हुआ था। चयन के बाद फिर से दस्तावेज की जांच की गई तो मामले का खुलासा हुआ। थाना सिरसागंज में अभ्यर्थी और उसके रिश्तेदार के विरुद्ध धोखाधड़ी, कूटरचना समेत अन्य धाराओं में मुकदमा दर्ज हुआ है।

थाना सिरसागंज पुलिस ने भर्ती परीक्षा की जांच में चयनित अभ्यर्थी ध्रुव कुमार निवासी ग्राम जायमई थाना सिरसागंज को जनपदीय स्तरीय स्वास्थ्य परीक्षण कमेटी ने मेडिकल में जांच में उपयुक्त घोषित होने चरित्र सत्यापन के लिए सिरसागंज थाने को भेजा गया। अभ्यर्थी धुव कुमार के चरित्र सत्यापन फार्म पर चस्पा फोटो का सत्यापन किया गया, तो पाया गया कि आवेदन फर्म पर चस्पा फोटो ध्रुव कुमार का नहीं है।

ग्राम प्रधान व स्थानीय लोगों की मदद से आवेदन फर्म पर चस्पा फोटो के विषय में जानकारी की गयी, तो बताया कि यह फोटो ध्रुव कुमार का नहीं है और न ही फार्म पर चस्पा फोटो का कोई व्यक्ति यहां नहीं रहता है। कानपुर देहात पुलिस ने लिखित परीक्षा एवं अभिलेखों के सत्यापन में उपलब्ध कराए गए साक्ष्यों के संबंध में सीओ ने मामले की जोंच की जिसमें पुलिस भर्ती-2023 की परीक्षा में चयनित अभ्यर्थी ध्रुुव कुमार ने अपने रिश्तेदार विमल कुमार निवासी गढ़िया भदौल थाना बरनाहल जनपद मैनुपरी के फोटो लगाए थे। उ

सने धोखाधड़ी, जालसाजी और झूठे दस्तावेज बनाकर पुलिस भर्ती परीक्षा में शामिल होकर लिखित परीक्षा, शारीरिक मानक परीक्षण एवं चिकित्सा परीक्षण में सफल घोषित हुआ है। इसके बाद सिरसागंज थाने में एसएसआइ अजेंद्र सिंह की तहरीर पर ध्रुव कुमार और उसके रिश्तेदार विमल कुमार के विरुद्ध धोखाधड़ी, कूटरचना, समेत अन्य धाराओं में प्राथमिकी दर्ज की गई है।