शिकोहाबाद: प्रधानमंत्री साइकिल यात्रा का एफएस विश्वविद्यालय में हुआ स्वागत

शिकोहाबाद। बिहार और झारखंड से एनसीसी कैडिट्स की साइकिल यात्रा दिल्ली के लिए 24 दिसंबर से रवाना हुई है। यह यात्रा रविवार दोपहर तीन बजे नगर के बालाजी मंदिर के समीप स्थित एफएस विश्वविद्यालय में पहुंची। यहां विश्वविद्यालय के कुलपति और पांच यूपी एनसीसी बटालियन के कर्नल ने यात्रियों का स्वागत किया। अपने स्वागत से एनसीसी साइक्लोथान में शामिल सदस्य गदगद हो गए।

शौर्य के कदम, क्रांति की ओर एनसीसी साइक्लोथॉन दल रविवार दोपहर तीन बजे एफएस विश्वविद्यालय पहुंचा। यहां पर दल का भव्य स्वागत किया गया। 24 दिसंबर से एनसीसी निदेशालय महाराष्ट्र द्वारा पुणे से दिल्ली तथा एनसीसी निदेशालय बिहार झारखंड द्वारा रांची से दिल्ली तक आयोजित एनसीसी पीएम साइकिल रैली के अंतर्गत संचालित साइक्लोथॉन अभियान शौर्य के कदम,क्रांति की ओर ने एक और महत्वपूर्ण पड़ाव पार कर शिकोहाबाद पहुँचा। साइकिल दल के नगर आगमन पर एफएस विश्वविद्यालय एवं 5 यूपी बटालियन एनसीसी शिकोहाबाद के एनसीसी कैडेट्स ने उत्साहपूर्वक और भव्य स्वागत किया।

कुलपति साइकिल दल को बालाजी मंदिर से रिसीव कर खुद साइकिल चला कर उन्हें विश्वविद्यालय परिसर तक ले गए। कार्यक्रम की अध्यक्षता विश्वविद्यालय के कुलाधिपति प्रो डॉ दिलीप यादव ने की। कार्यक्रम में पूर्व सैनिक लीग के जिलाध्यक्ष मेजर रामवीर सिंह यादव और उनकी टीम के सदस्यों ने दल का स्वागत किया। इस दौरान वीर नारियों को कुलपति और एनसीसी कर्नल ने शाल उढ़ाकर सम्मानित किया। वहीं नगर सीमा में प्रवेश होते ही सुरक्षा की दृष्टि से थाना पुलिस ने दल को स्कॉट दी। इस समारोह में 5 यूपी बटालियन के कमान अधिकारी कर्नल सज्जन सिंह,प्रति कुलाधिपति डॉ योगेश यादव,ट्रस्टी डॉ राहुल यादव, ट्रस्टी डॉ. नितिन यादव तथा महानिदेशक डॉ अभिनव श्रीवास्तव उपस्थित रहे। संचालन एनसीसी अधिकारी डा. जगदीश सिंह ने किया।