फिरोजाबाद: पोस्टर में तनु, प्रीती, निबंध में प्रियांशी, तमन्ना ने मारी बाजी

फिरोजाबाद। 78 वॉ एनसीसी स्थापना दिवस के अवसर पर साइकिल रैली, पोस्टर, निबंध प्रतियोगिता का आयोजन किया गया। पोस्टर में तनु, प्रीती एवं निबंध में प्रियांशी, तमन्ना प्रथम रही।

शनिवार को सिक्स यूपी बटालियन एनसीसी के कमांडेंट कर्नल कृष्ण केशव सिंह के निर्देशन में सीएल जैन कालेज में 78 वॉ एनसीसी स्थापना दिवस धूमधाम से मनाया गया। साईकिल का शुभारंभ वरिष्ठ प्राध्यापक एवं प्रभारी प्राचार्य जी.सी यादव ने हरी झंडी दिखाकर किया। रैली नगला भाऊ, मीरा चौराहा, होते हुए विद्यालय प्रांगण में पहुचकर समाप्त हुई,। वहीं विद्यालय प्रांगण में पोस्टर व निबंध एवं प्रतियोगिता का आयोजन किया गया।

पोस्टर प्रतियोगिता में तनु, प्रीति प्रथम, रिया, अमन द्वितीय रहे। निबंध प्रतियोगिता में प्रियांशी एवं तमन्ना ने प्रथम स्थान प्राप्त किया। इस अवसर पर एनसीसी अधिकारी डॉ अरुण कुमार यादव, डॉ सर्वेश चंद्र यादव, डॉ रश्मि जिंदल, डॉ हेमलता यादव, दीपक कुमार आदि उपस्थित रहे।