शिकोहाबाद: विजेताओं को मेडल और प्रशस्ति पत्र देकर किया सम्मानित

शिकोहाबाद। तीन दिवसीय वार्षिक खेल समारोह लक्ष्य-2025 का आयोजन किया गया। जिसमें ग्रीन हाउस, व्हाइट हाउस और सैफ्रॉन हाउस के छात्रों ने भाग लिया। कार्यक्रम में विजयी प्रतिभागियों को मेडल और प्रशस्ति पत्र देकर सम्मानित किया।

ज्ञानदीप पब्लिक स्कूल में आयोजित तीन दिवसीय वार्षिक खेलकूद समारोह में विभिन्न प्रतियोगिताएं आयोजित की गईं। जिनमें पहले दिन बैडमिंटन, टेबल टेनिस, शतरंज, कैरम, और कक्षा 1 से 5 के छात्रों के लिए दौड़ प्रतियोगिता आयोजित की गई। इस अवसर पर मुख्य अतिथि के रूप में विश्व कप विजेता भारतीय अंतरराष्ट्रीय टी 20 क्रिकेट टीम की प्रसिद्ध क्रिकेटर सोनम यादव रहीं।

द्वितीय दिन कबड्डी, स्प्रिंट 100 मीटर और 200 मीटर, रिले रेस, लंबी कूद, जैवलिन थ्रो और कक्षा 1 से 5 के छात्रों के लिए दौड़ प्रतियोगिता आयोजित की गई। कवि कृपाशंकर शर्मा शूल मुख्य अतिथि रहे। रविवार को पुरुस्कार वितरण एवं समापन समारोह आयोजित किया गया। जिसके मुख्य अतिथि प्रभारी निरीक्षक अनुज कुमार राणा रहे। उन्होंने विभिन्न खेल प्रतियोगिताओं के विजेताओं को पुरस्कार वितरित किए।

इस अवसर पर निदेशक. प्रधानाचार्य डॉ रजनी यादव, अकादमिक निदेशक अभय राज और अकादमिक प्रधानाचार्य तनु यादव और डा. पीएस राना ने सभी अतिथियों का स्वागत किया और सभी विजेताओं को बधाई दी। कार्यक्रम का समापन विद्यालय के निदेशक सुनील कुमार ने सभी का आभार व्यक्त कर किया।