फिरोजाबाद: स्टेशनरी पाकर खिले विद्यार्थियों के चेहरे

फिरोजाबाद। आर्थिक रूप से कमजोर विद्यार्थियों को शिक्षा के लिए आवश्यक संसाधन मुहैया कराने के उद्देश्य से बच्चों को निःशुल्क स्टेशनरी का वितरण किया गया। स्टेशनरी पाकर बच्चे के चेहरे खुशी से खिल उठे।

डीएवी इंटर कॉलेज में प्रधानाचार्य डॉ. उपेंद्रनाथ शर्मा की उपस्थिति में बच्चो को पेंसिल, रबर, कटर, डिब्बी, कॉपी, चॉकलेट सहित आवश्यक अध्ययन सामग्री वितरित की गई। प्रधानाचार्य ने कहा कि अध्ययन सामग्री उपलब्ध होना विद्यार्थियों में आत्मविश्वास बढ़ाता है और उन्हें पढ़ाई के लिए प्रेरित करता है। ऐसे आयोजनों को छात्रों के समग्र विकास के लिए आवश्यक बताया।

कार्यक्रम में अश्वनी कुमार सलोनिया, देवेंद्र शर्मा, सतीश चंद्र, संतोष कुमार, चित्रा रानी, लीना सिंह, डॉ.हिमांशु शर्मा, दीपचंद्र अग्रवाल, राजेश शर्मा, पंकज दीक्षित, पंकज वर्मा, पंकज कुमार, अवनीश कुमार, सुनील कुमार, धीरेंद्र कुमार, वंदना यादव, देश दीप, राजपाल गौतम, मुकेश चंद्र, राजेंद्र कुमार, मनोज कुमार शर्मा आदि मौजूद रहे।