फिरोजाबाद: ज्योतिवा राव फुले के ही प्रयासों से बेटियां हर क्षेत्र में लहराई है परचम-प्रेमप्रकाश कुशवाह

फिरोजाबाद। ज्योतिबा राव फुले की 135 वीं पुण्यतिथि निरीक्षण भवन दबरई पर मनाई गई। इस अवसर पर उनके चित्र पर पुष्प अर्पित कर नमन किया। कार्यक्रम के आयोजक प्रेमप्रकाश कुशवाहा ने राष्ट्रपिता ज्योतिवा राव फुले की पुण्यतिथि पर छात्र-छात्राओं को डायरी भेंट करते हुए कहा के ज्योतिबा राव फुले ने हमारे देश की बेटियों व महिलाओं की शिक्षा के लिए अथक प्रयास किया।

उनके ही प्रयासों के परिणाम स्वरुप भारतवर्ष को पहली महिला शिक्षिका सावित्रीबाई फुले के रूप में मिली और वर्तमान में खेल जगत, शिक्षा और विभिन्न क्षेत्रों में बेटियों के द्वारा लहराया गया। प्राजंलि कुशवाहा प्रज्ञा ने कहा कि युवा पीढ़ी उनके जीवन संघर्ष और नीतियों को समझ कर राष्ट्रहित को सर्वाेपरि रखे।ं कार्यक्रम का उद्देश्य केवल आयोजन नहीं बल्कि राष्ट्रीय और स्वाभिमान की भावना को समाज में स्थापित करना है।

अश्वनी कुशवाहा ने कहा कि आज के युवाओं तक उनके विचार पहुंचाकर राष्ट्रप्रेम, कर्तव्यबोध और देश की एकता के प्रति समर्पण की भावना विकसित करना है। कार्यक्रम में माधुरी, रेखा, रश्मि, निशा, आकाश, अंकित, सुमित आदि छात्रों को डायरी भेंट कर उनका मनोबल बढ़ाया। इस दौरान लव्यांश, शिवकुमार, जितेंद्र कुमार, अशोक कुमार, मुकेश आदि उपस्थित रहे।