शिकोहाबाद: पढ़ाई के साथ-साथ खेल के माध्यम से अपना कैरियर बना सकते हैं-सोनम यादव

शिकोहाबाद। ज्ञानदीप सीनियर सैकेंड्री स्कूल के वार्षिक खेलकूद समारोह का तीन दिवसीय कार्यक्रम का आयोजन सांस्कृतिक कार्यक्रमों के साथ हुआ। जिसमे बच्चों ने मनमोहक प्रस्तुतियां देकर कार्यक्रम में चार-चॉद लगा दिए।

महिला क्रिकेटर सोनम यादव ने फीता काट कर और मां सरस्वती के चित्र पर पुष्प अर्पित और दीप प्रज्जवलन करते हुए खेलकूद समारोह का शुभारम्भ करते हुए कहा कि खेलों में भी अच्छा अवसर है। लोग खेल के माध्यम से अपना अच्छा कैरियर बना सकते हैं। इसलिए देश में खेलों को भी अधिक महत्व दिया जा रहा है। बच्चे पढ़ाई के साथ अपनी प्रतिभा का भी प्रदर्शन कर अपने कैरियर को बना सकते हैं।

इस अवसर पर ज्ञानदीप स्कूल की प्रबंधक, प्रधानाचार्य डा. रजनी यादव, सुनील यादव, अभय यादव, तनू यादव, मुकेश कुमार यादव, कुलदीप यादव, पुष्पेंद्र यादव और डा. पीएस राना उपस्थित रहे। कार्यक्रम से पूर्व डा. रजनी, अभय और तनू यादव ने महिला क्रिकेटर सोनम यादव का पुष्प माला और प्रतीक चिंह देकर स्वागत किया।