फिरोजाबाद: पत्नी के सहयोग से प्रेमी ने साथी के साथ की थी सौरभ की हत्या

फिरोजाबाद। जनपद की एसओजी, सर्विलास, पुलिस टीमों ने मुठभेड़ के दौरान दो शातिर अपराधियों को गिरफ्तार कर हत्याकांड का अनावरण किया है। नलकूप की कोठरी से बरामद सौरभ की हत्या मृतक की पत्नी के सहयोग से की थी। पुलिस टीम ने अभियुक्ता सहित तीन लोगों को गिरफ्तार किया है। मुठभेड में एक आरोपी के पैर में गोली लगी है। जिससे पुलिस अभिरक्षा में अस्पताल में भर्ती कराया है।

एसएसपी सौरभ दीक्षित के निर्देशन में एसपी सिटी रविशंकर प्रसाद के नेतृत्व में हत्याकांड के खुलासे के लिए टीमों का गठन किया था। पुलिस ने 24 घंटे में हत्याकांड अनावरण करते हुए दो अभियुक्तों को मुठभेड के दौरान गिरफ्तार किया है। हत्याकांड में शामिल मृतक की पत्नी को भी गिरफ्तार किया है। जिले की सर्विलांस, एसओजी प्रभारी प्रेमशंकर पांडे, नारखी प्रभारी राकेश गिरी, पचोखरा प्रभारी अमित तोमर, रामगढ़ प्रभारी संजीव दुबे ने अलग-अलग टीमों के साथ हत्याकांड के खुलासे में जुट गये। पुलिस टीम ने 24 घंटे में ही हत्याकांड का खुलासा करते हुए दो बदमाशों को मुठभेंड के दौरान गिरफ्तार किया है।

पुलिस की गोली से घायल अभियुक्त सूरज ने घटना के संदर्भ में बताया कि मृतक सौरभ की पत्नी से उसके प्रेम संबंध थे। सौरभ प्रेम संबंधो में बांधक बना हुआ था। मृतक की पत्नी के सहयोग से तीनों ने मिलकर घटना को अंजाम दिया। उसका सिर का काटकर नलकूप की कोठरी में डाल दिया। अभियुक्तों की निशान देही पर पुलिस ने बोरबेल से मृतक का सिर भी बरामद कर लिया है। उन्होंने बताया कि 11 जनवरी को थाना नारखी के गांव जाखई निवासी पूर्व प्रधान जयवीर सिंह के नलकूप पर एक युवक का सिर कटा धर बरामद हुआ था। जिसकी पहचान थाना उत्तर के मौहल्ला लक्ष्मीनगर निवासी सौरभ के रूप में हुई थी।

पुलिस टीम ने मुठभेड सूरज पुत्र देवेंद्र पाल, सलमान पुत्र इकबाल निवासीगण गांव जाखई थाना नारखी को गिरफ्तार किया है। पुलिस की गोली से सूरज घायल हुआ। मृतक सौरभ की पत्नी काल्पनिक नाम (कल्पना) को गिरफ्तार कर जेल भेज दिया। पुलिस ने अभियुक्तों के पास से मृतक सौरभ का मोबाइल, मोटर साइकिल, आला कत्ल छुरी, दो तमंचा कारतूस बरामद किये है।