फिरोजाबाद: भाजपा के पुन जिलाध्यक्ष बने उदय, हुआ स्वागत

फिरोजाबाद। भारतीय जनता पार्टी के केंद्रीय, प्रदेश और क्षेत्रीय नेतृत्व ने उदय प्रताप सिंह को पुन जिलाध्यक्ष नियुक्त किया है, उनकी दुवारा घोषणा के बाद भाजपा कार्यकर्ताओं में हर्ष का माहौल व्यक्त है।

संगठन पर्व के अंतर्गत भारतीय जनता पार्टी, उत्तर प्रदेश द्वारा विभिन्न जिलों में नए जिलाध्यक्षों की नियुक्ति की घोषणा की गई। इसी श्रृंखला में भारतीय जनता पार्टी फिरोजाबाद के उदय प्रताप सिंह को शीर्ष नेतृत्व ने पुनः जिलाध्यक्ष पद पर निर्वाचित किया। निर्वाचित होते ही संपूर्ण जिले में हर्षाेल्लास का माहौल है।

बूथ स्तर से जिला स्तर के सभी कार्यकर्ता जिलाध्यक्ष उदय प्रताप सिंह को पुनर्निर्वाचित होने पर जगह-जगह उनका स्वागत कर बधाई दे रहे हैं। इसी क्रम में मण्डल प्रभारी वीरेंद्र प्रताप सिंह, क्षेत्रीय उपाध्यक्ष अल्पसंख्यक मोर्चा सचिन जैन ने जिलाध्यक्ष उदय प्रताप सिंह के आवास पर जाकर फूलमाला पहनाकर व पुष्पगुच्छ देकर, मिष्ठान खिलाकर जिलाध्यक्ष निर्वाचित होने पर बधाई दी।