फिरोजाबाद: फाइनल मुकाबले में महिला में मध्य प्रदेश, पुरूष में उत्तर प्रदेश की टीम रही विजेता

फिरोजाबाद। ऑल इंडिया महिला-पुरुष सॉफ्टवॉल किकेट चौम्पियनशिप का फाइनल मुकाबले बढ़ा ही रोमांचक देखने को मिला। महिला वर्ग में मध्य प्रदेश की टीम 13 रनों से विजेता रही। वहीं पुरूष वर्ग में उत्तर प्रदेश की टीम ने राजस्थान की टीम को 32 रनों से हराकर टूर्नामेंट की ट्राफी पर कब्जा जमा लिया। इसके बाद विजेता, उपविजेता टीम को अतिथियों द्वारा ट्राफी, नगद पुरस्कार देकर सम्मानित किया गया।

जिला सॉफ्टवॉल किकेट एसोसिएशन के तत्वाधान में एस.आर.के कॉलेज के ग्राउंड पर आयोजित ऑल इंडिया महिला-पुरुष सॉफ्टवॉल किकेट चौम्पियनशिप का फाइनल मुकाबला बढ़ा ही रोमांचक रहा। पहला फाइनल मुकाबला राजस्थान और मध्य प्रदेश की महिला टीम के बीच हुआ। जिसमें मध्य प्रदेश की टीम ने पहले खेलते हुए 70 रन बनाएं। लक्ष्य का पीछा करने उतरी राजस्थान की टीम सभी विकेट खोकर 58 रन ही बना सकी। इस प्रकार मध्य प्रदेश ने 13 रनों से फाइनल मैंच जीत लिया। जिसमें वूमेंस मैच का पुरस्कार गीता लहरी, अमन लहरी की स्मृति मे आकांछा लहरी, शुभम, अंशिका लहरी, अनिल लहरी द्वारा मध्य प्रदेश की सलोनी को प्रदान किया गया।

दूसरा फाइनल मैच राजस्थान और उत्तर प्रदेश की पुरूष टीम के बीच खेला गया। जिसमे उत्तर प्रदेश की टीम ने पहले खेलते हुए 169 रनों का विशाल लक्ष्य रखा। जिसमे सुमित यादव ने आक्रमक बल्लेबाजी करते हुए नाबाद 86 रन बनाए। लक्ष्य का पीछा करने उतरी राजस्थान की टीम 137 रन ही बना सकी। राहुल शर्मा की कप्तानी में दूसरी बार उत्तर प्रदेश की टीम विजेता रही। मैन ऑफ द मैच का पुरस्कार संजय बंसल डॉलर द्वारा उत्तर प्रदेश के सुमित यादव को प्रदान किया गया।

फाइनल मुकाबले के बाद पुरस्कार वितरण समारोह का आयोजन किया गया। जिसमें उत्तर प्रदेश सॉफ्टवॉल क्रिकेट के चेयरमैन अनिल गर्ग ने स्व. सतीश प्रकास मित्तल की स्मृति मे संजय मीतल एफ.एम द्वारा प्रदत विजेता ट्राफी मध्य प्रदेश की टीम की कप्तान भूमिका को प्रदान की। दूसरे फाइनल मैच की ट्राफी कैलाश चंद्र अग्रवाल की स्मृति में अंशुल अग्रवाल द्वारा प्रदत्त विजेता ट्राफी उत्तर प्रदेश टीम कि कप्तान राहुल शर्मा को प्रदान की गई।

उप विजेता ट्राफी राजस्थान की टीम को सुखरानी भटनागर की स्मृति मे विख्यात भटनागर, महिला उप विजेता की ट्राफी मालती गुप्ता की स्मृति में राजीव, संजीव, दीपक, प्रदीप गुप्ता ने राजस्थान की टीम को प्रदान की। पुरस्कार वितरण समारोह में मुकेश गुप्ता मामा, प्रदीप मित्तल पम्मी, डीसी गुप्ता, अतुल जैन, संजय बंसल, अमोल गुप्ता, पवन अग्रवाल, दीपक गुप्ता बिटिया, मुकेश पाल सिंह, शंकर गुप्ता, राजीव चतुर्वेदी, विकास लहरी, गोपाल अग्रवाल, पालू, प्रमोद सैनी, नीलमणी चतुर्वेदी अनिल लहरी आदि मौजूद रहे।