फिरोजाबाद: युवक ने ट्रेन के आगे कूदकर की आत्महत्या

फिरोजाबाद। स्थानीय रेलवे स्टेशन पर बैठे एक युवक ने ट्रेन के आगे कूदकर अपनी जीवन लीला समाप्त कर ली है। शव की पहचान नहीं हो सकी हैै। ट्रेन दस मिनट तक रेलवे स्टेशन पर खडी रही। एक अन्य घटना में एक साधु चलती ट्रेन से गिरकर मौत हो गई है।

रेलवे स्टेशन के प्लेटफार्म नं. 2 पर शनिवार की दोपहर एक बजे 25 वर्षीय युवक बैठा था, इसी दौरान दिल्ली से आ रही स्पेशल ट्रेन के आगे युवक कूद गया और उसकी कटकर मौत हो गई। जीआरपी थाना प्रभारी अमित कुमार ने बताया कि मृतक के पास से ऐसा कोई सबूत नहीं मिला है, जिससे उसकी शिनाख्त हो सके।

पुलिस शिनाख्त कराने का प्रयास कर रही है। दूसरी घटना छलेसर के पास हुई है। जहॉ किसी ट्रेन में बैठे एक साधू की मौत हो गई है। मृतक की पहचान बृज किशोर निवासी रायपुर थाना अछलदा जिला औरेया के रूप में हुई है।