फिरोजाबाद: खाद्य विभाग की टीम ने आटे की फैक्ट्री पर मारा छापा, 20 लाख का माल जब्त

फिरोजाबाद। खाद्य सुरक्षा एंव औषिध प्रशासन की टीम ने यूपीएसआईडीसी इन्डस्ट्रियल एरिया में छापा मारकर 30 कुंतल आटा, 750 कुंतल गेहुँ, और 7 बोरे सफेद पाउडर संभावित सेलखड़ी के जब्त किये है। पकड़े गये गेहूं की कीमत 20 लाख रू. बताई गई है। फैक्ट्री स्वामी मौके से फरार हो गया है।

सहायक आयुक्त (खाद्य) चंदन पांडे ने बताया कि देर रात सूचना मिली थी कि ब्रहमलाल ट्रेडर्स की फैक्ट्री पर छापामारकर 30 कुंतल आटा, 750 कुंतल गेहुँ, और 7 बोरे सफेद पाउडर संभावित सेलखड़ी बरामद की है। संदेह होने पर संजय गुप्ता से पूछताछ की, लेकिन वह संतोषजनक उत्तर नहीं दे पाये। टीम ने कार्यवाही करते हुए कुल गेहुँ, आटा और अपमिश्रक का नमूना संग्रहित किया है। मौका पाकर संजय गुप्ता फरार हो गया।

कार्यवाही के दौरान अपर जिलाधिकारी (वि/रा) विशु राजा ने कड़ी से कड़ी कार्यवाही का निर्देश दिया। कार्यवाही के उपरंात थाना उत्तर में एफआई आर दर्ज करायी गई है। टीम में सहायक आयुक्त (खाद्य) चन्दन पाण्डेय, मुख्य खाद्य सुरक्षा अधिकारी मनोज कुमार कुँवर, खाद्य सुरक्षा अधिकरी रमेश चन्द्र, संदीप कुमार, यशपाल यादव शामिल रहे।