फिरोजाबाद: जनपद में पुलिस ने पकड़ें नौ अपराधी, चोरी की बाइक, असलाह बरामद

फिरोजाबाद। जनपद के विभिन्न थानों की पुलिस ने नौ अपराधियों को गिरफ्तार किया है। जिनके कब्जे से चोरी की बाइक असलाह, कारतूस बरामद हुए है।
थाना रसूलपुर प्रभारी प्रदीप कुमार ने गश्त के दौरान छापा मारकर अशोक पुत्र रामसहाय निवासी सैलई रामगढ, सुबोध कुमार पुत्र भारत सिंह निवासी नाले की पुलिया हिमांयूपुर थाना दक्षिण, विनोद पुत्र सूरजपाल, सुरेश पुत्र बाबूराम निवासी सत्यनगर टापा थाना उत्तर, अशोक पुत्र पूरन सिंह निवासी बोधाश्रम थाना उत्तर को गिरफ्तार किया है। पांचों लोग मुकदमों में वांछित चल रहे थे। थाना दक्षिण प्रभारी योगेन्द्र पाल सिंह ने छापा मारकर अतर सिंह पुत्र दशरथ सिंह निवासी हरदोई थाना सैफई इटावा को एक तमंचा कारतूस, चोरी की बाइक सहित बंदी बनाया है। इसी थाना पुलिस ने धोखाधड़ी के मुकदमें में वांछित चल रहे अभियुक्त राजवीर सिंह पुत्र बीरी सिंह निवासी ऐलई थाना नगला सिंघी को गिरफ्तार किया है। थाना नसीरपुर पुलिस ने मुकदमें में वांछित चल रहे दुष्कर्म के आरोपी मनोज उर्फ श्यामवरन पुत्र रघुराज निवासी मझकरिया थाना सवायजपुर जिला हरदोई को गिरफ्तार किया है। थाना नगला खंगर पुलिस ने रोहित पुत्र सालिग्राम निवासी भदान को एक तमंचा कारतूस सहित गिरफ्तार किया है।