फिरोजाबाद: दबंगों ने किया शमशान जाने वाले रास्ते पर कब्जा

फिरोजाबाद। भारतीय हलधर किसान यूनियन का एक प्रतिनिधि मंडल नगर आयुक्त से मिला। दबंगो ने शमशान को जाने वाले रास्ते पर जबरन कब्जा कर लिया है। शिकायत करने के बाद भी समाधान नहीं हुआ।
यूनियन के मंडल सचिव शिवम कुमार ने नगर आयुक्त गुंजन द्विवेदी को सौंपे ज्ञापन में कहा है कि नगर निगम के वार्ड

नं. 21 के लालपुर में बी-पैक्स समिति दीदामई के बराबर से शमशान तक जाने वाले रास्ते पर दबंगों ने कब्जा कर लिया है। लोगों द्वारा कब्जा करने की शिकायत के बाद भी रास्ता कब्जा मुक्त नहीं हुआ है। जिससे लोगों को दिक्कतों का सामना करना पड़ रहा है।

उन्होने नगर निगम के अधिकारियों से रास्ते को कब्जा मुक्त कराने की मांग की है। ज्ञापन देने वालो ंमें मुकेश कुमार, श्रीकृष्ण, दिनेश, निखिल, श्रीपाल, उपेंद्र कुमार, प्रवीन, अमन, गोपाल, अरविंद, विद्याराम, संजू आदि मौजूद रहे।