फिरोजाबाद: अंसुतलित वाहन ने कार में मारी टक्कर, एक की मौत, दो घायल

फिरोजाबाद। फिरोजाबाद इटावा मार्ग पर नौशेहरा कट के निकट अज्ञात वाहन ने कार में टक्कर मार दी। जिसमें कार सवार युवक की मौत हो गई। दो लोग मामूली रूप से घायल हुए। मृतक के शव का पोस्टमार्टम कराकर परिजनों के सुपुर्द कर दिया है।

जनपद मैनपुरी के थाना कुसमरा के गांव जगतपुर, किशनी निवासी सर्वेश कुमार पूर्व प्रधान शुक्रवार की रात्रि को अपने साढ़ू के बेटे रवि और दोस्त ऋषभ के साथ कार से शिकोहाबाद में एक परिचित के यहां आयोजित भोज के कार्यक्रम में शामिल होने आये थे। कार्यक्रम के बाद तीनों घर लौट रहे थे। वे नौशेहरा कट के पास पहुचे तभी पीछे से आए अज्ञात वाहन ने उनकी कार में टक्कर मार दिया। टक्कर इतनी तेज थी कि कार अनियंत्रित होकर डिवाइडर से टकरा कर पलट गई।

सूचना पर पहुंची पुलिस ने कार सवार तीनों घायलों को उपचार के लिए जिला संयुक्त चिकित्सालय में भर्ती कराया। जहां उपचार के दौरान लवकुश की मृत्यु हो गई। वहीं रवि और ऋषभ मामूली रूप से घायल हैं। हादसे की सूचना पर परिजन पहुंचे। पिता सर्वेश ने बताया कि लवकुश के दो बेटी और एक बेटा है। थाना प्रभारी अनुज कुमार ने बताया कि अज्ञात वाहन की टक्कर से कार अनियंत्रित होकर डिवाइडर से टकराकर पलट गई। जिसमें कार सवार एक युवक की मृत्यु हो गई है। रिपोर्ट दर्ज कर जांच की जा रही है।