फिरोजाबाद: भाषण प्रतियोगिता में छात्राओं ने स्वामी विवेकानंद के जीवन पर डाला प्रकाश

फिरोजाबाद। महत्मा गांधी बालिका पीजी कॉलेज में स्वामी विवेकानंद की जयंती विभिन्न कार्यक्रम आयोजित किये गये। जिसमें एनएसएस की छात्राओं ने बढ़-चढ़कर प्रतिभाग किया। महाविद्यालय की प्राचार्या प्रो प्रियदर्शिनी ने कार्यक्रम का शुभारम्भ करते हुए कहा कि स्वामी विवेकानंद के प्रसिद्ध कथन “उठो, जागो और तब तक मत रुको जब तक लक्ष्य की प्राप्ति न हो जाए” के माध्यम से छात्राओं को जीवन में आगे बढ़ने की प्रेरणा दी। एनएसएस की छात्रा खुशी गुप्ता, काम्या, सना, हिमानी ने स्वामी विवेकानंद के विचारों पर आधारित भाषण प्रस्तुत कर अपने विचार व्यक्त किए। एनएसएस अधिकारी डॉ. प्रिया, डॉ. निशा के मार्गदर्शन मे कार्यक्रम सम्पन्न हुआ। इस दौरान प्रो पूनम, डॉ. आकांक्षा यादव आदि मौजूद रहे।