फिरोजाबाद: मुठभेड़ में शातिर चोर गिरफ्तार, गोली से घायल

फिरोजाबाद। एसएसपी के निर्देशन में अपराधियों के खिलाफ चलाएं जा रहे अभियान में थाना रामगढ़ पुलिस ने मुठभेड के दौरान एक चोर सहित तीन बदमाशों को गिरफ्तार किया है। जिनके कब्जे से चुराएं गये सोना, चांदी के आभूषण, नकदी, असलाह, कारतूस बरामद हुए है। पुलिस की गोली एक चोर घायल हुआ है। जिससे पुलिस अभिरक्षा में अस्पताल में भर्ती कराया है।

एसपी सिटी रविशंकर प्रसाद ने बताया कि थाना रामगढ प्रभारी संजीव दुबे पुलिस टीम के साथ चोरी की घटनाओं को अनावरण के लिए लगे हुए थे, तभी मुखबिर ने सूचना दी कि लालपुर मंडी के पास एक शातिर चोर अपने साथियों का इंतजार कर रहा है। पुलिस टीम ने घेराबंदी कर चोर को ललकारा, तो चोर ने पुलिस टीम पर फायर कर दिया। पुलिस की जबाबी कार्यवाही में चोर रिषभ पुत्र राजबहादुर निवासी लहोखर थाना दिवियापुर जिला औरेया के पैर में गोली लगने से घायल हो गया। पुलिस ने उसे अस्पताल में भर्ती कराया है।

रिषभ ने पांच जनवरी की रात में रामगढ क्षेत्र में चोरी की घटनाओं को अंजाम दिया था। उसके पास से सोने, चांदी के आभूषण, 2400 रू. नगद, मोबाइल, तमंचा, कारतूस बरामद हुए है। इसी थाना पुलिस ने घरों में चोरी करने वाले दो चारों हसन पुत्र नदीम निवासी तीस फुटा रोड रामगढ, विशाल पुत्र विजय कुमार निवासी मौहल्ला सीताराम अछल्दा जिला औरेया को गिरफ्तार किया है। दोनों के पास से आभूषणों के अलावा 4900 रू. नगद व अन्य सामान बरामद हुआ है।