फिरोजाबाद: राजराजेश्वरी कैला देवी की पोशाक यात्रा गाजे-बाजे के साथ निकली

फिरोजाबाद। मां राजराजेश्वरी केला देवी की 25 वीं ध्वजा पोशाक यात्रा गाजे-बाजे के साथ निकाली गई। भक्तजन माता रानी की पोशाक सिर पर रखकर चल रहे थे। यात्रा में कैला देवी का डोला अपनी अलग ही छटां बिखेर रहा था। यात्रा में जगह-जगह पुष्प वर्षा की गई।

मां राजराजेश्वरी कैला देवी शयनसेवक भक्त मंडल द्वारा 25 वॉ दो दिवसीय महोत्सव के प्रथम दिन बुधवार को शाम पांच बजे कोटला रोड स्थित पथवारी माता मंदिर से मॉ भगवती की पोशाक यात्रा बैंडबाजों के साथ शुरू हुई। यात्रा में सबसे आगे करौली राजस्थान से आया मॉ कैला देवी का झंडा भक्तजन लेकर चल रहे थे। बैंडबाजे माता की भेंटे सुनाकर आकाश को गुजायमान कर रहे थे। यात्रा कोटला रोड, रामलीला तिराहा, जानकी द्वार होती हुई कैला देवी भवन पर पहुंची। यात्रा में शामिल भक्तजन महिला, पुरूष, बच्चे मॉ भगवती पोशाक सिर पर रखकर चल रहे थे।

15 जनवरी को प्रात मातारानी को पोशाक पहनाकर, 56 भोग, फूल बंगला के दर्शन होंगे। पोशाक यात्रा में रीतेश अग्रवाल, आशीष अग्रवाल, राहुल कुमार, कृष्ण गोपाल शर्मा, विनीत श्रीवास्तव, हरिबाबू, रामबाबू, लक्की भारद्वाज, नवनीत मिश्रा, आनन्द तोमर, शैलेन्द्र, आनंद अग्रवाल, अभी तिवारी, बिट्टू अग्रवाल, सचिन गुप्ता, दर्शन अग्रवाल, आकाश दीप, भूरा, शिवा अग्रवाल, शिवम् अग्रवाल, अनिल, भगवान दास, राहुल शर्मा, अनिल, कृष्णा, राघव, माधव, क्रिश अग्रवाल, पिंटू कुशवाहा, दर्शन अग्रवाल, अनिल परिहार आदि मौजूद रहे।