फिरोजाबाद: बोर्ड परीक्षाओं में बच्चों को तनाव से दूर रहने के दिए टिप्स

फिरोजाबाद। बोर्ड परीक्षाओं को लेकर उत्पन्न भय और तनाव को दूर करने एवं विद्यार्थियों को उनके भीतर सकारात्मक सोच, आत्मविश्वास और एकाग्रता विकसित करने के लिए परीक्षा मित्र कार्यक्रम का आयोजन किया जा रहा है।

शुक्रवार को ब्रह्माकुमारीज़ युवा प्रभाग द्वारा कक्षा 9 व 10 एवं 11 व 12 के विद्यार्थियों में बोर्ड परीक्षाओं को लेकर उनके अंदर सकारात्मक सोच, आत्मविश्वास और एकाग्रता विकसित करने के लिए शहर के विभिन्न विद्यालयों में परीक्षा मित्र कार्यक्रम कराएं जा रहे है। जिसमें विशेषज्ञ वक्ता विद्यार्थियों को समझा रहे हैं कि डर वास्तविक नहीं बल्कि मन की कल्पना है, जिसे सही विचारों और दृष्टिकोण से बदला जा सकता है। बच्चों को क्रोध, मोबाइल, टीवी और सोशल मीडिया जैसी आदतों के दुष्प्रभावों से भी सचेत किया जा रहा है।

राजयोग मेडिटेशन के माध्यम से मानसिक दृढ़ता, आत्मनियंत्रण और सकारात्मक दृष्टिकोण विकसित करने का प्रशिक्षण दिया जा रहा है। संचालिका राजयोगिनी बी.के. सरिता दीदी ने बताया कि इस अभियान के आयोजन से पूर्व ब्रह्माकुमारीज़ युवा प्रभाग द्वारा कानपुर में कई जनपदों के बी.के. भाई बहनों को गहन प्रशिक्षण दिया गया था। प्रशिक्षण प्राप्त ये स्वयंसेवी अब विभिन्न विद्यालयों में परीक्षा मित्र कार्यक्रम के अंतर्गत निःशुल्क सेवाएं दे रहे हैं।