फिरोजाबाद: पसीना वाले हनुमान मंदिर का एक करोड़ रू. से होगा सौंदर्यीकरण

फिरोजाबाद। यमुना की तलहटी में पसीना वाले हनुमान जी मंदिर में पर्यटन विभाग द्वाराएक करोड़ रुपए की लागत से विकसित किया जाएगा। पर्यटन एवं संस्कृति मंत्री जयवीर सिंह ने कहा कि विभाग का यह प्रयास फिरोजाबाद को धार्मिक पर्यटन के मानचित्र पर स्थापित करने की दिशा में अहम कदम है। गांव चंद्रवार स्थित यमुना नदी के किनारे बने प्राचीन पसीना वाले हनुमान मंदिर का समग्र पर्यटन विकास किया जाएगा। इस परियोजना के अंतर्गत मंदिर परिसर का सौंदर्यीकरण, आधुनिक प्रकाश व्यवस्था, पर्यटक सूचना केंद्र, स्वच्छ शौचालय, पेयजल सुविधा तथा श्रद्धालुओं के लिए विश्राम स्थलों का निर्माण किया जाएगा।