फिरोजाबाद: परामर्श केंद्र में एक दर्जन परिवारों का कराया सुलहनामा

फिरोजाबाद। एसएसपी के निर्देशन में चलाए जा रहे परिवार परामर्श केंद्र प्रोजेक्ट दीदी में एक दर्जन परिवारों का सुलहनामा कराया गया। सभी जोड़ों को हंसी खुशी से उनके घरों को रवाना किया गया।

पुलिस लाइन प्रागंण में रविवार को आयोजित होने वाले परिवार परामर्श केन्द्र पर दो दर्जन से अधिक जोड़ों की तारीख लगी थी। काउंसलरों ने एक दर्जन जोड़ों की बात सुनकर एक दूसरे से साथ रहने को राजी कर लिया। भविष्य में आपस में कभी भी झगड़ा न करने की शपथ ली। परामर्श केन्द्र में दूर दराज से आए पति पत्नी को बुलाकर समझाया गया।

एक दर्जन जोड़ों में मुस्कान पत्नी राहुल, रवि पत्नी कृष्णकांत, शबाना-असलम, इमरान मुजममिल, वसीम-शर्मिला, वर्षा-बंटी सहित एक दर्जन परिवारों का सुलहनामा कराया गया। सभी परिवारों की कुशलक्षेम जानने के लिए आगामी तारीख दी गई। इस अवसर पर प्रभारी प्रीती राय, आरक्षी कविता, काउंसलर प्रदीप शर्मा, राहुल उपाध्याय, संजीव वर्मा, राहुल जैन, कल्पना राजौरिया आदि मौजूद रहे।