फिरोजाबाद: गॉव गरीब और किसानों को सशक्त नहीं देखना चाहती हैं सरकारें-रामनिवास यादव

फिरोजाबाद। कांग्रेस जिला कार्यालय पर आयोजित बैठक में जिलाध्यक्ष रामनिवास यादव ने कहा कि देश और प्रदेश में जनता का वोट लूटकर सरकारें ग्रामीण भारत को सशक्त और खुशहाल नहीं देखना चाहती। जिसे कांग्रेस नहीं होने देगी।

उन्होंने कहा कि राष्ट्रपिता महात्मा गाँधी के ग्राम स्वराज के सपने को साकार करने के लिये डॉ. मनमोहन सिंह की सरकार ने महात्मा गाँधी राष्ट्रीय ग्रामीण रोजगार गारंटी अधिनियम 2005 बनाकर पूरे देश में लागू किया था। जिससे विगत 20 वर्षाे में गावों की दिशा और दशा तो बदली ही हैं। साथ ही करोड़ों मजदूरों का पलायन भी रुका है।

महानगर अध्यक्ष सफाज खान राजू, डॉ. गुलाम जिलानी ने कहा कि 12 से 29 जनवरी तक पंचायत स्तरीय जनसम्पर्क अभियान चलाया जायेगा। जिसमें राष्ट्रीय अध्यक्ष मल्लिकार्जुन खड़गे, राहुल गाँधी के पत्रो को ग्राम प्रधानों, पूर्व प्रधानों, रोजगार सेवकों और मनरेगा श्रमिकों को वितरित किया जायेगा। 30 जनवरी को वार्ड स्तरीय धरना दिया जायेगा। बैठक में जितेंद्र तिवारी, शैलेन्द्र शुक्ला, वकार खालिद आदि रहे।