फिरोजाबाद: यूजीसी के विरोध में राष्ट्रीय युवा वाहिनी ने नगर विधायक को सौंपा ज्ञापन

फिरोजाबाद। राष्ट्रीय युवा वाहिनी संगठन ने राष्ट्रपति के नाम ज्ञापन सदर विधायक मनीष असीजा को सौंपा है। जिसमें संगठन के राष्ट्रीय उपाध्यक्ष श्रीकांत उपाध्याय ने कहा कि यूजीसी की नई जातिगत गाइडलाइंस का विरोध संपूर्ण भारत में हो रहा है। इसके बावजूद 13 फरवरी को यूजीसी द्वारा एक नोटिफिकेशन जारी किया गया है। जिसमें विश्वविद्यालय में अस्थाई नियुक्तियों में जो 45 दिन या उससे अधिक है। उनमें एससीएसटी, ओबीसी आरक्षण का पालन कराया जायेगा। ईडब्ल्यूएस आरक्षण को बाहर कर दिया गया है। जिससे गरीब सवर्णो को इस अस्थाई नौकरी में ईडब्ल्यूएस आरक्षण का लाभ नहीं मिलेगा। सवर्णों के प्रति यूजीसी का यह दोहरा रवैया समाज को तोड़ने का काम करेगा। उन्होंने कहा कि विश्व विद्यालय में सभी अस्थाई नौकरियों की नियुक्तियों में ईडब्ल्यूएस का आरक्षण लागू कर गरीब सवर्णों को भी लाभ देना सुनिश्चित करने की मांग की गई है। ज्ञापन वालों में आनंद शर्मा, पवन शर्मा, गौरव शर्मा, नितिन शर्मा, अयांश उपाध्याय, प्रदेश गुप्ता, विवेक शर्मा, पप्पू, मनीष शर्मा, राहुल शर्मा आदि उपस्थित रहे।