फ़िरोज़ाबाद: गाजे-बाजे के साथ जैन मुनि सौभाग्य सागर का हुआ मंगल प्रवेश

फ़िरोज़ाबाद। जैन धर्म के प्रथम तीर्थंकर भगवान ऋषभदेव तीर्थ क्षेत्र मर्सलगंज के गौरव से विख्यात आचार्य सौभाग्य सागर का नगर में बैंडबाजों के साथ मंगल प्रवेश हुआ। जिसमें जिनभक्तों ने महाराज श्री पाद पक्षलन कर आर्शीवाद लिया। ऋषभदेव रथोतस्व यात्रा का नगर में रसूलपुर से प्रवेश हुआ। ललितेश जैन, मुकेश जैन ने ध्वजारोहण कर यात्रा का शुभारम्भ किया। गुरुदेव की रथोतस्व यात्रा नालबंद चौराहा, घंटाघर चौराहा, सदर बाजार, कंपनी बाग चौराहा, बस स्टैंड होते हुए सेठ छदामी लाल जैन मंदिर पहुंची। मंगल प्रवेश की यात्रा में सबसे आगे दो ऐरावत हाथी, रथयात्रा के आने का संकेत देते हुए चल रहे थे। यात्रा में एक साथ 10 रथ एक साथ क्रम बद्ध होकर चल रहे थे और उनके पीछे दो रथों पर क्रमशः देव, और शास्त्र विराजमान थे। जिनके साथ जैन मुनि संसंघ और सेंकड़ों भक्तों के चल रहे थे। मार्ग में अट्टावाला जैन मंदिर पर मुनि अमित सागर, सौभाग्य सागर गुरुओं का मधुर वात्सल्य मिलन हुआ। मीडिया प्रभारी आदीश जैन ने बताया कि सौभाग्य सागर 15 जनवरी को अपनी आहार चर्या के बाद मर्सलगंज के लिए बिहार करेंगे। यात्रा में सचिन जैन, अध्यक्ष डाँ धीरेन्द्र जैन, अरुण जैन, महावीर जयंती अध्यक्ष नीतेश जैन नाटी, डेविड जैन, अनूप जैन, राजेश जैन, संजू जैन, संजय जैन पीआरओ, इंद्र कुमार जैन, संजीव जैन एड, विजय जैन एड, अनुज जैन तुलसी बिहार, मनोज जैन दद्दा, निमिष जैन, शैलेन्द्र जैन शैली, विशाल जैन एड, दीपक जैन, देवेंद्र जैन आदि मौजूद रहे।