फिरोजाबाद: पथराव करने वालों की पहचान के लिए सीसीटीवी फुटेज खंगाल रही पुलिस

फिरोजाबाद। राष्ट्रीय बजरंग दल कार्यकर्ताओं पर पथराव के मामले में नामजद आरोपी घर छोड़कर फरार हैं। पुलिस उनकी तलाश में संभावित ठिकानों पर दबिश दे रही है। अज्ञात आरोपियों की पहचान के लिए सीसीटीवी फुटेज खंगाले जा रहे हैं थाना नारखी के गांव डौरी में पिछले दिनों अयोध्या राम मंदिर के विरुद्ध आपत्ति जनक पोस्ट को लेकर विवाद हुआ था। समुदाय विशेष के लोगों ने राष्ट्रीय बजरंग दल के कार्यकर्ताओं पर पथराव कर दिया गया था। पत्थर लगने से तीन कार्यकर्ता घायल हो गए थे। मामले में रविवार रात जिलाध्यक्ष शुभम प्रताप सिंह की तहरीर पर राहुल, उसके पिता ताजुद्दीन, समीद खां, साबिर, साहिल, अलाउद्दीन, रहीस, सोहिल, अलाउद्दीन, अरशद, रिहाल, अजरुद्दीन, रब्बानी, आतिय, सलमा व एक मौलाना को नामजद करते हुए 20 अज्ञात महिलाओं और पुरुषों के विरुद्ध गंभीर धाराओं में रिपोर्ट दर्ज की गई थी। तनाव को देखते हुए दो दिन तक गांव में पुलिस तैनात रही। पुलिस नामजद आरोपियों की तलाश में दबिश दे रही है। थानाध्यक्ष राकेश गिरी ने बताया कि आरोपी की पहचान के लिए सीसीटीवी फुटेज खंगाले जा रहे हैं।