फिरोजाबाद: व्यापारी नगर आयुक्त से मिलें, सौपा ज्ञापन

फिरोजाबाद। फिरोजाबाद उद्योग व्यापार मंडल महानगर का एक प्रतिनिधिमंडल नगर आयुक्त से मिला और ज्ञापन सौंपा। ज्ञापन में विभिन्न समस्याओं से संबंधित मांगे रखी गई। महानगर अध्यक्ष अम्बेश शर्मा के नेतृत्व में व्यापारियों का एक प्रतिनिधि मंडल ने नगर आयुक्त गंुजन द्विवेदी को सौंपे ज्ञापन में कहा है कि वार्ड नं. 49 में हनुमान जलाशय से पानी की पाइपलाइन फटने की शिकायत मुख्यमंत्री, नगर विकास मंत्री, मुख्य सचिव, मंडलायुक्त से की थी। जांच के लिए तीन सदस्यी कमेटी का गठन किया था। जिसके लिए मुझे लिखित नोटिस देकर 23 को बुलाया था। मैंने लिखित रूप से अपनी शिकायत कंट्रोल रूम में दर्ज कर दी थी। जिसका आज तक कोई समाधान नहीं हुआ है। हनुमान रोड पर पानी की पाइपलाइन की स्थान पर हॉट मिक्स प्लांट से पैच हुआ था। जो बनी हुई सड़क उखड़ने लगी है। इसके अलावा कई शिकायतें की गई। जिसका कोई भी निस्तारण नहीं हुआ है। प्रतिनिधि मंडल में रमाशंकर दादा, दुष्यंत यादव, स्वतंत्र गुप्ता, नरेश पंजाबी, आकृति सहयोगी, सुभाष यादव, रामगोपाल बजाज, बबीता शर्मा, दिलीप दीक्षित, मुकेश शर्मा, प्रवीण शर्मा आदि मौजूद रहे।