फिरोजाबाद: पति ने पत्नी की गला काटकर की निर्मम हत्या, गिरफ्तार

फिरोजाबाद। ग्रामीण क्षेत्र में दिल दहला देने वाली वारदात सामने आई है। यहां एक व्यक्ति ने अपनी ही पत्नी की गला काटकर बेरहमी से हत्या कर दी। घटना की सूचना मिलते ही पुलिस महकमे में हड़कंप मच गया। उच्चाधिकारी, फील्ड यूनिट टीम और स्थानीय पुलिस तत्काल मौके पर पहुंची और साक्ष्य संकलन की कार्रवाई शुरू की। पुलिस ने मौके से आरोपी को गिरफ्तार कर लिया है। थाना नगला खंगर क्षेत्र के ग्राम नगला नंदे निवासी आशुतोष ने अपनी पत्नी लता की मंगलवार को प्रात गला काटकर हत्या कर दी। हत्या की सूचना पर पुलिस ने मौके से शव को कब्जे में लेकर पोस्टमार्टम के लिए जिला अस्पताल भेजा है। पुलिस ने आरोपी पति आशुतोष को गिरफ्तार कर पूछताछ की जा रही है। क्षेत्राधिकारी सिरसागंज अनिवेश कुमार ने बताया कि हत्या की सूचना मिलते ही पुलिस टीम मौके पर पहुंची। फील्ड यूनिट द्वारा साक्ष्य जुटाए गए हैं। मृतका का बेटा पहले से ही चोरी के एक मामले में जेल में बंद है। एक ही परिवार में लगातार सामने आ रही घटनाओं से गांव में सनसनी फैल गई है। हत्या के बाद से गांव में दहशत और सन्नाटा पसरा हुआ है।