फिरोजाबाद: हर क्षेत्र में बेटिया प्रतिभा के दम कर रही देश का नाम रोशन

फिरोजाबाद। लोक भवानी सेवा संस्थान द्वारा बेटी जन्म जागृति पुरस्कार का आयोजन किया गया। जिसमें नवजात बेटियों की माताओं को समिति प्रमाण पत्र देकर सम्मानित किया गया। कार्यक्रम उद्देश्य बेटियों को शिक्षित और संस्कारित बनाये पर जोर दिया गया।

मुख्य अतिथि जितेंद्र सिंह यादव ने कहा कि बेटियों को किसी भी क्षेत्र में काम आंकना ठीक नहीं है, उनके अंदर अपार क्षमतायें होती हैं। हमें केवल उन्हें तराशने की जरुरत होती है। आज बेटियां हर क्षेत्र में अपनी प्रतिभा के दम पर परिवार और देश का नाम रोशन कर रही हैं। हम सबको उनका सहयोग करने की आवश्यकता है। संस्थान के संस्थापक धर्मेंद्र यादव ने सभी अतिथियों का शील्ड देकर और पत्तिका पहनाकर स्वागत किया।

साथ ही आई हुई सभी बेटियों माताओ को सम्मान पत्र एवं गिफ्ट देकर सम्मानित किया। इस अवसर पर रामनिवास यादव, डॉ. मयंक भटनागर, सिंहराज सिंह यादव, रामब्रेश यादव, ब्रजेश यादव, एस.सी. अग्रवाल, एमसी. अग्रवाल, जितेंद्र तिवारी, अनिल यादव, अजय यादव, नरेन्द्र यादव, हरिओम यादव, जशोधन, पारस यादव, शिवानी आदि मौजूद रहे।