फिरोजाबाद: केंद्र सरकार मनरेगा को लेकर जनता के साथ रही कुठाराघात-रामनिवास

फिरोजाबाद। कांग्रेस कमेटी द्वारा मनरेगा बचाओं संग्राम के तहत गांधी पार्क में एक दिवसीय उपवास कार्यक्रम किया गया। जिसमें कांग्रेसियों ने केंद्र सरकार के खिलाफ आक्रोश व्यक्त किया। जिलाध्यक्ष रामनिवास यादव ने कहा कि मोदी सरकार द्वारा राष्ट्रपिता महात्मा गाँधी को अपमानित करने और ग्रामीण मजदूरों को कमजोर करने के लिये मनरेगा का नाम बदलने के साथ-साथ काम की गारंटी को हटा दिया है। जो भुगतान केंद्र द्वारा किया जाता था उसका चालीस प्रतिशत भार राज्य सरकारों पर डाल दिया गया है। उन्होंने कहा कि कांग्रेस पार्टी महात्मा गाँधी का अपमान और ग्रामीणों की उपेक्षा बर्दास्त नहीं कर सकती है। कांग्रेसी मनरेगा को बहाल कराकर ही चौन से बैठेंगे। उपवास में पूर्व जिलाध्यक्ष धर्मसिंह यादव एड., वरिष्ठ नेता हाजी सईद पटेल, हाजी नसीर अहमद, गुलाम जिलानी, राजवीर सिंह यादव, जितेंद्र तिवारी, प्रदीप शर्मा एड. ,लक्षमीप्रकाश, जहीर खाकसर, शैलेन्द्र शुक्ला, अनिल यादव, शान्तिदास शंखवार, महेश पिप्पल, अजय यादव, मोहित राठौर, चाँद कुरैशी, सुरेन्द्र शर्मा, अजय शर्मा आदि रहे।