फिरोजाबाद: विशाल हिंदू सम्मेलन 18 को, निकलेगी कलश यात्रा

फिरोजाबाद। हिंदू जन जागरण समिति द्वारा 18 जनवरी को विशाल हिंदू सम्मेलन होगा। जिसमें हजारों की संख्या में सनातनी धर्म से जुड़े लोग शामिल होंगे। समिति अध्यक्ष राम रतन जोशी ने रामा पब्लिक स्कूल में आयोजित वार्ता में बताया कि 18 जनवरी को होने वाला सम्मेलन होटल कांता में आयोजित किया गया है। सम्मेलन में महिलाओं द्वारा विभिन्न मंदिरों से कलश यात्रा निकाली जायेगी। जो कि सम्मेलन स्थल पर पहुंचेगी। अजय शर्मा ने आम जनमानस से आह्वान करते हुए कहा कि जब धर्म है तभी तक जातियां हैं, धर्म ही नहीं रहेगा, तो जातियों में रहने या जातियों का कोई लाभ नहीं। इसीलिए सभी हिंदू जनमानस सम्मेलन में भाग लेकर कार्यक्रम को सफल बनाएं। आशीष विद्यार्थी ने बताया कि सम्मेलन में लगभग तीन हजार लोगों के आने की संभावना है।