फिरोजाबाद: परिवार परामर्श केंद्र मे चार परिवारों का हुआ सुलहानामा

फिरोजाबाद। एसएसपी के निर्देशन में चलाएं जा रहे परिवार परामर्श केंद्र में काउंसलरों ने चार परिवारों का सुलहनामा कराकर पति-पत्नी को घर भेजा। आगे आपस में मिल जुलकर रहने की शपथ दिलाई। पुलिस लाइन परिसर में रविवार को आयोजित पुलिस परामर्श केंद्र प्रोजेक्ट दीदी के तहत काउंसलरों ने रोशनी पत्नी आकाश, मुमताज पत्नी आमीन, गुलनाज पत्नी इमामउद्दीन, स्नेहलता पत्नी उमाशंकर का समझा बुझाकार समझौता कराया। काफी समय से पति-पत्नी अलग रह रहे थे। दोनों पक्षों द्वारा दिये गये आवेदनों पर सुनवाई करते हुए परिवारों को जोड़ने का कार्य कर आगे आपस में झगड़ा न करने की बात कही। कई परिवारों का समझौता कराने का प्रयास किया गया। परंतु दोनो पक्षो राजी न होने पर आगे की तारीख दी। इस दौरान प्रभारी प्रीती राय, आरक्षी कविता, संतोंष, रेखा, कांउसलर प्रदीप शर्मा, राहुल उपाध्याय, संजीव जैन, राहुल जैन आदि मौजूद रहे।