फिरोजाबाद: जेल में निरूद दो लुटेरों की निशानदेही पर 16 लाख बरामद

फिरोजाबाद। थाना मक्खनपुर पुलिस ने जीके कंपनी कैश लूट मामले में बड़ी सफलता हासिल की है। जिला कारागार में बंद दो लुटेरों को रिमांड पर लेकर उनकी निशानदेही पर 16 लाख रुपये बरामद किए हैं।

थाना प्रभारी मक्खनपुर चमन शर्मा ने बताया कि दो माह पूर्व नये बाईपास पर गाव घुनपई के निकट जीके कम्पनी के दो करोड़ से अधिक रू. की लूट हुई थी। जिसमें कई बदमाशों को गिरफ्तार कर जेल भेजा जा चुका है। पुलिस टीम ने शुक्रवार को न्यायालय से दो अभियुक्त तुषार पुत्र राजकुमार निवासी शिवपुरी, मोदीनगर (गाजियाबाद) की निशानदेही पर उसके घर से लगभग 100 कदम दूर मनोज त्यागी के खाली प्लॉट में झाड़ियों के बीच दबा एक प्लास्टिक पैकेट मिला।

इस पैकेट से 10 लाख रुपये बरामद हुए। इसी तरह, आरोपी दुष्यंत पुत्र मोहन सिंह निवासी ओम नगर थाना खैर (अलीगढ़) ने अपने घर से आगे खैर-टेटीगांव रोड पर एक सुनसान प्लॉट में ईंटों के नीचे छुपाया एक प्लास्टिक पैकेट दिखाया। इसमें से 6 लाख रुपये बरामद किए गए।