फिरोजाबाद: रोडबेज बस चालक ने बाइक सवारों को रौंदा, दो की मौत

फिरोजाबाद। बेकाबू रोडवेज बस ने बाइक सवार दो चचेरे भाइयों को रौंद दिया। जिसमें दोनो भाईयों की मौके पर ही मौत हो गई। चालक बस में फंसी बाइक को दो किलोमीटर तक घसीटते ले गया। ग्रामीणों ने पीछा कर बस को रोका। वहीं चालक को पुलिस के सुपुर्द कर दिया है।

थाना जसराना के गांव घाघऊ नगला पांडेय निवासी 22 वर्षीय हाशिम और 20 इरशाद बाइक से मुकदमे की पैरवी करने जनपद न्यायालय आ रहा था। उतरारा और नूरपुर गांव एटा की ओर जा रही शिकोहाबाद डिपो की बस ने बाइक सवारों को रौंद दिया। टक्कर इतनी जोरदार थी कि दोनो युवक बाइक से नीचे गिर गए बस की चपेट में आए गए। बाइक बस के पहियों में फंस गई। कुछ ग्रामीणों ने बाइक से बस का पीछाकर बस को रूकवाया।

गुस्साए ग्रामीणों ने चालक को बस की खिड़की से नीचे खींच लिया और मौके पर पहुंची पुलिस ने चालक को हिरासत में लिया। हाशिम की डेढ़ वर्ष पहले उसकी शादी हुई थी। थाना प्रभारी राजेश पांडेय ने बताया कि चालक दीप चंद निवासी खेड़ा शिकोहाबाद को पकड़ा गया है। तहरीर के आधार पर प्राथमिकी दर्ज कर कार्रवाई की जाएगी।