फिरोजाबाद: दो शातिर अपराधी दबोचे

फिरोजाबाद। जिले के अलग-अलग थानों की पुलिस ने दो अपराधियों को गिरफ्तार किया है। थाना रसूलपुर प्रभारी प्रदीप कुमार ने पुलिस टीम के साथ छापा मारकर गोदाम से धातुओं की चोरी करने वाले मुकदमें में वांछित अभियुक्त गब्बर उर्फ शाहिद पुत्र मुस्तकीन निवासी अब्बास नगर थाना रामगढ़ को गिरफ्तार किया है। गब्बर ने सात जनवरी को गोदाम में रखी पीतल, तांबे से भरी दो बोरियां चोरी की थी। जिसका मुकदमा दर्ज कराया गया था। विवेचना में सोहेल और गब्बर का नाम सामने आया था। जिसमें सोहेल को पूर्व में गिरफ्तार किया जा चुका है। गब्बर के पास से एक छुरा, ताबे, पीतल की बिक्री 1925 रू बरामद किये है। थाना नसीरपुर के उपनिरीक्षक जितेंद्र सिंह राजौरिया ने मुखबिर की सूचना पर छापा मारकर पॉक्सो एक्ट में वांछित चल रहे श्रीपत पुत्र बुद्वसैन निवासी आतापुर थाना नसीरपुर को गिरफ्तार किया है।