फिरोजाबाद: राम जी क़ानून विकसित गाँव, भारत की दिशा में एक मजबूत कदम है-योगेंद्र उपाध्याय

फिरोजाबाद। राष्ट्रीय जनतांत्रिक गठबंधन एनडीए द्वारा विकसित भारत गारंटी फॉर रोज़गार एंड आजीविका मिशन (ग्रामीण) क़ानून, 2025 (विकसित भारत जी राम जी) जनजागरण अभियान चलाया जायेगा। जिसमें राम जी क़ानून के माध्यम से पारदर्शी, जवाबदेह और प्रभावी व्यवस्था स्थापित कर विकसित गाँव, विकसित भारत की दिशा में एक मजबूत कदम बढ़ाया गया है।

प्रदेश के उच्च शिक्षा मंत्री, जिला प्रभारी योगेंद्र उपाध्याय ने वार्ता करते हुए बताया कि विकसित भारत-गारंटी फॉर रोजगार एंड आजीविका मिशन-ग्रामीण (वीबी-जी रामजी) के निमित्त प्रधानमंत्री नरेंद्र मोदी के नेतृत्व में गांवों की तस्वीर और तकदीर बदलने का कार्य हो रहा है। इस योजना के जरिए सरकार द्वारा ग्राम पंचायतों और गांवों में गरीबों, महिलाओं, युवाओं और कमजोर वर्ग की आजीविका के स्थायी स्रोत विकसित किए जाएंगे। श्रमिक भाइयों को 125 दिन रोजगार की गारंटी तो वीबी-जी रामजी योजना के तहत है ही, 60 दिन खेतों में मजदूरी के लिए भी मिल जाएंगे। श्रमिकों को 185 दिन का रोजगार गांवों में ही मिल सकेगा।

नई योजना में गांवों के विकास के हिसाब से योजना बनाकर भी कार्य किए जाएंगे। विकसित भारत जी राम जी, पर विपक्ष केवल भ्रम फैला रहा है। विपक्ष के नेताओं को इस योजना की पारदर्शिता से परेशानी हो रही है। राम जी केवल एक नाम नहीं, बल्कि गांवों के समग्र विकास और 125 दिन के रोजगार का पक्का संकल्प है। हर पंचायत में ठेकेदार प्रथा पर रोक और जी राम जी योजना के तहत मज़दूरों को उनका पूरा हक़ मिलेगा।

इस दौरान प्रदेश उपाध्यक्ष ब्रज बहादुर भारद्वाज, सदर विधायक मनीष असीजा, जिलाध्यक्ष उदय प्रताप सिंह, महानगर अध्यक्ष डॉ सतीश दिवाकर, देशराज सिंह, ब्रजेश कश्यप, श्रीनिवास निषाद, डॉ अमित, हरिओम यादव अतुल प्रताप सिंह, सुशील चक, शिवशंकर शर्मा, आकाश शर्मा, डॉ इंद्रपाल गुर्जर, आकाश गुप्ता, सतीश चंद्र प्रजापति आदि रहे।