फिरोजाबाद: भाकियू भानू ने शहीद सूरज के परिजनों को मुआवजा दिलाने की मांग

फिरोजाबाद। भारतीय किसान यूनियन भानू ने ग्रामीण क्षेत्रों का दौरा कर पीड़ितों की समस्याऐं सुनकर, शहीद सूरज के घर पहुंचकर परिजनों को सात्वंना दी। सरकार से मुआवजा दिलाने की मांग की। प्रदेश अध्यक्ष ठा योगेश प्रताप सिंह के नेतृत्व में प्रतिनिधि मंडल ने शहीद सूरज के गांव गुदाऊ पहुंचकर परिजनों को सात्वंना देते हुए सरकार से 50 लाख रू. सहायता राशि देने की मांग की है। इसके बाद गांव रूपसपुर पहुंचे, जहॉ पिछले दिनों गांव रूपसपुर में विनोद कुमार उपाध्याय के पशुओं बाड़े में आग लगने से तीन भैसों के बच्चे जलकर मर गये थे। अग्निकांड में लाखों रू. की छति हुई थी। पीड़ित किसान को सरकार द्वारा मुआवजा दिया जाए। प्रतिनिधि मंडल में दीपक सोलंकी, राम प्रताप, डॉ सुंदर यादव, डॉ हेमंत यादव, अर्जुन चौधरी, विपिन यादव, संदीप चतुर्वेदी, नागेश यादव, सौरभ यादव, मुकेश कुमार, सरताज चौहान, संतोष, धर्मेंद्र, प्रमोद, हरिओम, नीरज, फैजान, रंजीत, शेर सिंह, राजपाल, गुलशन, श्याम आदि लोग मौजूद रहे।