फ़िरोज़ाबाद: समाजसेवी संस्थाओं को जनहित के कार्य के लिए आगे आना चाहिए-मनीष असीजा

फ़िरोज़ाबाद। जैन युवा संघर्ष समिति का 41 वां वार्षिकोत्सव, परिवार संस्कार समारोह में अनेकों धार्मिक, सांस्कृतिक कार्यक्रमों के साथ मनाया गया। जिसमे जनप्रतिनिधियो, समाजसेवियों को सम्मानित किया गया।

समिति का वार्षिकोत्सव होटल गर्ग में रविवार को शुरू हुआ। जिसका शुभारम्भ णमोकार मंत्र के जाप से हुआ। डॉ धीरेन्द्र जैन, मयंक जैन, देवेंद्र जैन रसूलपुर, प्रदीप जैन पीपी, अनुज जैन तुलसी बिहार ने भगवान महावीर, आचार्य विमल सागर गुरुदेव के चित्र का अनावरण कर दीप प्रज्वलित किया। कल्पना जैन, शिल्पी जैन, अंजू जैन, प्रीति जैन ने माँ सरस्वती की आरती उतारी। कार्यक्रम में जैन ध्वज का ध्वजारोहण राजीव जैन केसरी, अचल जैन ने किया।

मुख्य अतिथि सदर विधायक मनीष असीजा ने कहा कि संस्था द्वारा वर्षो से जनहित के कार्य किये जा रहे है। इनके कार्यो से अन्य संस्थों को भी सीख लेनी चाहिए। अतिथि दिगम्बर जैन महासमिति के राष्ट्रीय अध्यक्ष विपिन कुमार जैन, राजेंद्र कुमार जैन राजू, जय प्रकाश जैन साहू, मुकेश जैन विभव, अशोक जैन तुलसी बिहार, डॉ राजीव जैन, ललित मोहन रापारिया, मुकेश जैन रेमजा का समिति के सदस्यों ने तिलक लगाकर कर शॉल उड़ाकर स्वागत किया। महिलाओं ने भजनों पर प्रस्तुतियां देकर कार्यक्रम चार-चॉद लगा दिए। कार्यक्रम की अध्यक्षता संजय जैन पीआरओ, संचालन कुलदीप जैन एड ने किया। वन मिनट पेपर गेम में नेहा जैन, पूजा जैन प्रथम, आकांशा जैन, मयंक जैन द्वितीय, चांदनी जैन, राशि जैन, निधी जैन ने तृतीय स्थान प्राप्त किया। महिलाओं द्वारा कपल गेम में बढ़-चढकर प्रतिभाग किया। समारोह में विजय जैन एड, निमिष जैन, शैलेंद्र जैन शैली, मनीष जैन किड्स, विशाल जैन एड, दिनेश जैन, आशीष जैन, चक्रेश जैन, आदीश जैन, प्रमोद जैन सोनल, प्रवीण जैन, संजीव जैन, पांडे जयंत कुमार जैन, जितेंद्र जैन जीतू, डॉ धीरेन्द्र जैन, मनीष जैन, प्रदीप जैन, रमेश चंद्र जैन, डॉ महेन्द्र जैन, दीपक जैन, संदीप जैन आदि मौजूद रहे।