फिरोजाबाद: विश्व हिंदी दिवस पर हुई प्रतियोगिताऐं, विजयी प्रतिभागी हुए पुरस्कृत

फिरोजाबाद। विश्व हिंदी दिवस पर हिंदी शोधार्थी संघ द्वारा आयोजित राज्य स्तरीय काव्य-पाठ एवं भाषण प्रतियोगिता हुई। जिसमें मेडीकल कॉलेज के विद्यार्थियों ने प्रतिभाग कर प्रतियोगिता की विजयी हुई छात्राओं को पुरस्कृत किया गया।

प्रज्ञा हिंदी सेवार्थ संस्थान ट्रस्ट के सहयोग से राजकीय मेडिकल कॉलेज के संगोष्ठी सभागार में आयोजित प्रतियोगिता का शुभारंभ अतिथियों ने माँ सरस्वती के चित्र पर माल्यार्पण एवं दीप प्रज्वलन कर किया। सुप्रसिद्ध कवयित्री सरोज सौदामिनी ने सरस्वती वंदना प्रस्तुत की। संघ के राष्ट्रीय महासचिव कृष्ण कुमार कनक ने लकी ड्रा के माध्यम से प्रतिभागियों को कोड़ प्रदान किए तथा प्रतियोगिता की नियमावली समझाई।

भाषण प्रतियोगिता में बीएससी नर्सिंग की छात्रा अनुशिका प्रथम, तनिषा सैनी द्वितीय, रिषिता कुमारी तृतीय स्थान पर रही। काव्य-पाठ में अर्पिता प्रथम, आकाश गौतम द्वितीय, महानुर ने तृतीय स्थान प्राप्त किया। निर्णायक की भूमिका में नर्सिंग विभाग के प्रधानाचार्य डॉ. पीकेश कुमार सिंघल, कुसुम बाई जैन गर्ल्स कॉलेज, पूर्व हिंदी विभागाध्यक्ष डॉ. श्याम सनेही लाल शर्मा, ट्रस्ट के अवनीश कुमार शर्मा रहे।

पूरन चंद गुप्ता ने सभी विजेता प्रतिभागियों को पुरस्कार प्रदान कर सम्मानित किया। इस अवसर प्रो.मनीष कुमार सक्सेना, रविकांत शर्मा, राजेश कुमार, पूरनमल कुलदीप, श्रीनिवास, कुरुविंद सिंह नरूला, अभय शर्मा, विपुल कुमार, रामकेश वर्मा, सरोज सेसल, ममता यादव, लक्ष्मी, अनामिका सिंह, कृष्ण गोपाल श्रुति शर्मा, अर्चना, अभय कुमार, अभय पांडेय, रेशू बघेल, आकाश कुमार आदि मौजूद रहे।