फिरोजाबाद: स्कूलों में नहीं लगाये जायेंगे अनफिट वाहन-डीएम

फिरोजाबाद। ज़िला सड़क सुरक्षा समिति की बैठक में सड़क दुर्घटनाओं को रोकने, यातायात व्यवस्था को सुदृण बनाने के निर्देश अधीनस्थों को दिए। लोकवाणी सभागार कक्ष में आयोजित बैठक में जिलाधिकारी रमेश रंजन ने कहा कि यातायात पुलिस की सक्रियता से सडक दुर्घटनाओं में कमी आयेंगी और मृत्युदर कम होगी। डीआईओएस, बीएसए को निर्देश देते हुए कहा कि सभी निजी स्कूलों में बच्चों को लाने, ले जाने के लिए कोई भी अनफिट वाहन न चलाया जायें। वर्तमान में 55 से 60 प्रतिशत तक स्कूलों में वाहन असुरक्षित है। स्कूल प्रशासन मानकों के अनुरूप सुरक्षित वाहनो की व्यवस्था करें। ऑटो या ई-रिक्शा में क्षमता से अधिक बच्चों को ले जाने पर रोक लगाई जाए। भारतीय राष्ट्रीय राजमार्ग प्राधिकरण एनएचएआई को निर्देशित करते हुए कहा कि हाईवे के दोनों और समुचित बैरिकेडिंग और सही रिफ्लेक्टर लगाई जाए। जहां निर्माण कार्य चल रहा है, वहां पर ग्रीन सिग्नल की व्यवस्था अनिवार्य रूप से हो। डिवाइडर की गुणवत्ता में सुधार किया जाए और लेफ्ट और यू टर्न पर स्पष्ट लोगों और साइन बोर्ड लगाई जायें। सड़क हादसे के बाद गोल्डन आवर्स में घायलों की मदद करने वाले मददगारों और कार्मिकों को सम्मानित किया जाए।