फिरोजाबाद: गाजे-बाजे के साथ निकली वीरांगना झलकारी बाई की शोभायात्रा

फिरोजाबाद। सन् 1857 स्वतंत्रता संग्राम की दीपशिखा, अमर शहीद वीरांगना झलकारी बाई की भव्य शोभायात्रा गाजे-बाजे के साथ निकाली गई। शोभायात्रा का मार्ग में जगह-जगह पुष्प वर्षा कर स्वागत किया गया।

शोभायात्रा का शुभारम्भ अखिल भारतीय कोरी समाज के प्रदेशाध्यक्ष भगवानदास शंखवार, सदर विधायक मनीष असीजा, महापौर कामिनी राठौर ने वीरांगना झलकारी बाई के चित्र की आरती उतारकर कर किया। शोभायात्रा ककरऊ कोठी स्थित झलकारी गेट से प्रारंभ हुई, जो कि विभव नगर, फिरोजाबाद क्लब चौराहा, जलेसर रोड, बर्फखाना चौराहा, सिनेमा चौराहा, छिंगामल का बाग, गांधी पार्क चौराहा होते हुए आगरा गेट स्थित झलकारी बाई प्रतिमा स्थल पर पहुंचकर संपन्न हुई।शोभायात्रा में महापुरूषों की झांकियों के साथ वीरागंना झलकारी बाई की झांकी आकर्षण का केंद्र रही। शोभायात्रा का मार्ग में जगह-जगह पुष्प वर्षा कर स्वागत किया।

शोभायात्रा में पूर्व एमएलसी डॉ दिलीप यादव, शिवराज सिंह यादव, डॉ सतीश दिवाकर, रामनिवास यादव, केशवदेव शंखवार, लायक सिंह शंखवार, समिति अध्यक्ष एवं पार्षद मनोज शंखवार, संयोजक शांतिदास शंखवार, महामंत्री रामकुमार शंखवार, सुनील शंखवार, अभयराम, सुनील, घनश्याम दास प्रेमी, बाबूराम निशंक, रामकिशोर शंखवार, अमृतलाल शंखवार, डॉ बीडी निर्मल, अमित शंखवार, विपिन शंखवार, किशन गोपाल, लवकुश शंखवार, विद्याराम शंखवार, डॉ रामबहादुर शंखवार, डीएल कौल, चंद्रकांता शंखवार, मीरा देवी, नीतू शंखवार, मोहिनी देवी, मंजू देवी, निरंजना शंखवार, श्रीदेवी शंखवार आदि मौजूद रहे।