फिरोजाबाद: मुख्यमंत्री आवास योजना के 116 लाभार्थियों को जनप्रतिनिधियों ने बांटे प्रमाण पत्र

फिरोजाबाद। मुख्यमंत्री आवास योजना ग्रामीण के तहत जसराना में 116 लाभार्थियों को जनप्रतिनिधियों द्वारा प्रमाण पत्र प्रदान किए गए। पक्के मकान पाकर लाभार्थियों के चेहरे खुशी से खिल उठे। ब्लाक जसराना में आयोजित कार्यक्रम में ब्लॉक प्रमुख संध्या लोधी, पूर्व विधायक रामगोपाल पप्पू लोधी, खंड विकास अधिकारी नवीन कुमार ने जसराना क्षेत्र के 116 लाभार्थियों को मुख्यमंत्री आवास योजना के पक्के मकान के प्रमाण पत्र प्रदान किये। जनप्रतिनिधियों ने कहा कि योजना का लाभ पूरी तरह से पारदर्शिता के साथ पात्र व्यक्तियों तक पहुंचा जा रहा है, ताकि समाज के अंतिम पायदान पर खड़े व्यक्ति को सरकारी योजनाओं का सीधा लाभ मिल सके। पक्के घर के प्रमाण पत्र पाने वालों में कमला देवी, राजेश कुमार, मानपाल सिंह, अजय कुमार, प्रमोद कुमार, कमलेश, वरुण कुमार, सरिता आदि रहे।