फिरोजाबाद: स्तन, गर्भाशय ग्रीवा कैंसर का इलाज शुरूआती दौर में संभव

फिरोजाबाद। कैंसर जैसी घातक बीमारी के प्रति लोगों को जागरूक कर इसके रोकथाम के लिए जागरूकता कार्यक्रम आयोजित किये जा रहे है। इसी क्रम में कोमल फाउंडेशन एवं वात्सल्य, लखनऊ और फोरम फॉर एडवांसिंग वूमेन एजेंडा (फावा) के संयुक्त तत्वाधान में कैंसर जागरूकता पखवाड़ा के तहत जन जागरूकता कार्यक्रम का आयोजन उच्च प्राथमिक विद्यालय कटरा पठानान में हुआ।

प्रधानाध्यापिका कल्पना राजौरिया ने महिलाओं को स्तन कैंसर और गर्भाशय ग्रीवा कैंसर के बारे में जानकारी देते हुए कहा कि स्तन कैंसर स्तन की कोशिकाओं में होने वाली एक गंभीर लाइलाज बीमारी है, लेकिन शुरुआती दौर में इसका उपचार संभव है। डॉ सीमा भारद्वाज ने बताया कि गर्भाशय की ग्रीवा (सर्विक्स) की कोशिकाओं में सामान्य वृद्धि और संक्रमण के कारण होता है।

संस्था अध्यक्ष अश्विनी राजौरिया ने कहा कि तंबाकू सेवन से न सिर्फ कैंसर अपितु दिल, फेफड़े और पाचन तंत्र संबंधी बीमारियां होने के साथ यह गर्भस्थ शिशु पर भी विपरीत प्रभाव डालता है। कार्यक्रम में अनिल कुमार वर्मा, अमित मिश्रा लाखन सिंह, तान्या सिंह आदि उपस्थित रहे।