फिरोजाबाद: उत्कृष्ट छात्र-छात्राओं को मेडल, प्रशस्त्री पत्र एवं स्मृति चिन्ह देकर किया सम्मानित

फिरोजाबाद। सेठ छदामीलाल जैन की 50 वीं पुण्यतिथि मनाई गई। जिसमें सेठ जी प्रतिमा पर माल्यार्पण करते हुए सीएल जैन महाविद्यालय के उत्कृष्ट छात्र-छात्राओं को मेडल, प्रशस्त्री पत्र एवं स्मृति चिन्ह देकर सम्मानित किया गया। कार्यक्रम का शुभारम्भ प्रबंध समिति के अध्यक्ष सेठ महावीर जैन ने किया। रसायन विज्ञान की असिस्टेंट प्रो डॉ रश्मि जिंदल ने महाविद्यालय के जनक सेठ छदामी लाल जैन के जीवन पर प्रकाश डाला। डॉ हेमलता यादव ने छदामी लाल जैन, कुवर बहादुर स्वरूप भटनागर, अंकिता जिंदल, मक्खन सिंह यादव, हजारी लाल जैन, विमल कुमार जैन की स्मृति में खुशी शर्मा, दीपांशी जैन, सचिन, अदीबा, अनंत जैन आदि उत्कृष्ट छात्र-छात्राओं को मेडल, सर्टिफिकेट, स्मृति चिन्ह देकर सम्मानित किया। डॉ दीपिका चौधरी ने निर्धन छात्र सहायता प्रकोष्ठ के अंतर्गत लाभार्थी विद्यार्थियों को सहायता राशि के चैक दिये। कार्यक्रम में अलका जैन, सचिव प्रवीण कुमार भटनागर, पूर्व सचिव डॉ अनिल यादव, सदस्य संभव प्रकाश जैन, दिव्यांश जैन, एसके गुप्ता, प्राचार्य डॉ जीसी यादव, दीपक कुमार, प्रो उदयराज सिंह, डॉ सर्वेश यादव, डॉ संजय सिंह, डॉ प्रदीप जैन, शिवानी गोयल, राहुल कुमार, डॉ केके सिंह, डॉ राहुल चतुर्वेदी, डा कुबेर सिंह, डॉ एसपी सिंह, उमेश कुमार, टिंकल जैन आदि मौजूद रहे।