फिरोजाबाद: राष्ट्रीय युवा दिवस पर मंगल दल के अध्यक्ष हुए सम्मानित

फिरोजाबाद। युवा कल्याण विभाग के तत्वाधान में राष्ट्रीय युवा दिवस का आयोजन किया गया। जिसमें मंगल दलों के युवा अध्यक्षों का शॉल उड़ाकर एवं विवेकानंद की तस्वीर देकर सम्मानित किया गया। विकास भवन के सभागार में आयोजित कार्यक्रम का शुभारम्भ स्वामी विवेकानंद की प्रतिमा पर माल्यार्पण, दीप प्रज्जवलन कर किया गया। कार्यक्रम में विभिन्न विकास खण्डों के युवक, महिला मंगल दल अध्यक्ष नीरेश दक्ष, दिलीप कुमार, ममता रामनरेश, भानु, काजल कुशवाह, सौरभ कुमार, शिवानी, सुधीर आदि को विवेकानंद की तस्वीर भेंट कर एवं शॉल उडाकार अतिथियों द्वारा सम्मानित किया गया। इस अवसर पर मनोज कुमार यादव, मोहित यादव, पुनीत कुमार, योगेश उपाध्याय, अश्विनी कुमार रजौरिया, राज्य कर्मचारी महासंघ के जिलाध्यक्ष प्रेमप्रकाश कुशवाह, रमेश चंद्र शाक्य, मुलायम सिंह आदि मौजूद रहे।