फिरोजाबाद: नगर आयुक्त ने नगर की सफाई व्यवस्था का लिया जायजा

फिरोजाबाद। नगर आयुक्त ने शहर की सफाई व्यवस्था का जायजा लिया। इस दौरान डोर टू डोर कूड़ा कलैक्शन के कार्य को देखा। साथ ही क्षेत्रिय नागरिकों से वार्ता कर फीडबैक लिया।

नगर आयुक्त गुंजन द्विवेदी ने अधिकारियों संग वार्ड नं. 41, 49 व 16 का औचक निरीक्षण कर सफाई व्यवस्था का जायजा लिया। वार्ड में डोर टू डोर कूड़ा कलैक्शन के कार्य को देखा। उन्होंने क्षेत्रीय नागरिकों से भी डोर टू डोर संवाद स्थापित करते हुए उनसे कूड़ा कलैक्शन व सफाई संबंधित कार्यों के बारे में फीडबैक लिया गया। वार्ड नं 16 में शौचालय के संचालन, केयरटेकर के संबंध में क्षेत्रीय सफाई नायक से पूछताठ की गई, लेकिन संतोषजनक उत्तर न देने पर सफाई नायक राजेन्द्र सिंह से स्पष्टीकरण तलब किये जाने के निर्देश मुख्य सफाई एवं खाद्य निरीक्षक को दिये।

निरीक्षण के दौरान मुख्य सफाई एवं खाद्य निरीक्षक व क्षेत्रीय स्वच्छता निरीक्षकों से अपने-अपने क्षेत्रों मंे प्रातः निकलकर सफाई व्यवस्था का सघन पर्यवेक्षण सुनिश्चित करें। साथ ही अधिशासी अभियंता, प्रभारी एसबीएम0 को स्वच्छ भारत मिशन के अंतर्गत प्रचलित कार्यो व आईईसी गतिविधियों का प्रातः सघन निरीक्षण किये जाने के निर्देश दिये। निरीक्षण के दौरान आशीष शुक्ला, अधिशासी अभियंता/प्रभारी एसबीएम, हृदेश कुमारी मुख्य सफाई एवं खाद्य निरीक्षक के अलावा क्षेत्रीय सफाई एवं खाद्य निरीक्षक मौजूद रहे।